ટીમ ઇન્ડિયાના ફાસ્ટ બોલર મોહમ્મદ શમીની મુસીબત ઓછી થવાનું નામ નથી લઇ રહી. કલકતા પોલીસે મોહમ્મદ શમીને સમન્સ જાહેર કરીને તેને બોલાવ્યો છે. કલકતા પોલીસે મોહમ્મદ શમીને બુધવારે બપોરે 2 વાગ્યે પૂછતાછ માટે હાજર રહેવા જણાવ્યું છે. આજ દિવસે મોહમ્મદ શમીના મોટા ભાઈ મોહમ્મદ હાશીમ અહેમદને પણ પોલીસે બોલાવ્યો છે. આ વિશે જયારે મોહમ્મદ શમીને પૂછવામાં આવ્યું ત્યારે તેમને જણાવ્યું કે તેઓ જાંચમાં પૂરો સહયોગ આપશે અને તેઓ પૂછપરછ માટે હાજર રહેશે. આપને જણાવી દઈએ કે મોહમ્મદ શમીની પત્નીએ તેના પર ઘરેલુ હિંસા અને અવેધ સંબંધ મામલે કેસ નોંધાવ્યો છે.